**Dragi učenici!**

**Na prvom satu interpretirat ćemo jedan tekst, a na drugom satu upoznat ćemo se s problemskim člankom.**

**1. SAT**

**Otvorite čitanku na 24. str.**

**Napišite u bilježnice naslov i ime pisca.**

Matematika – ljuta si ko paprika

 Sanja Pilić

– ulomak iz romana *Sasvim sam popubertetio*

**Pročitajte tekst u čitanci.**

**Nakon čitanja odgovorite na sljedeća pitanja.**

1. Koje je sve nepotrebne stvari koje su ga ometale u učenju radio Luka?

2. Koji predmet u školi Luki predstavlja najveći problem?

3. Kako je Luka doskočio problemu?

4. Na što Tomo neprestano upozorava Luku?

5. Zbog čega je Luka odlučio *ne biti kreten*?

6. Što je Luki najteže na svijetu?

7. Što je Luka počeo svakodnevno raditi?

8. Kako je njegov ispravak doživjela nastavnica Bešlić?

9. Prepiši iz teksta rečenicu koja oslikava kako se Luka osjećao nakon ispravljanja

 jedinice.

10. Koje je dvije ključne Lukine osobine izrekla nastavnica matematike?

**Točne odgovore dobit ćete s uputama za sljedeći dan.**

**2. SAT**

**Na ovom ćete satu upoznati obilježja problemskoga članka.**

**Prvo ćete pogledati videolekciju, a zatim prepisati plan ploče.**

**Poveznica:** <https://youtu.be/VloBfUm2yfg>

**PLAN PLOČE**

**Problemski članak**

**PROBLEMSKI ČLANAK** –raspravljački tekst

 – novinarska vrsta

– tekst u kojem se upozorava na neki problem, utvrđuju se uzroci nastanka problema i predlažu različite mogućnosti rješavanja problema

– teme problemskih članaka: društveni, gospodarski, kulturni, znanstveni, ekološki, sportski problemi

– trodijelna struktura problemskoga članka:

**1. uvod** – najava problema i postavljanje pitanja

**2. razrada** – objašnjavanje uzroka problema i traganje za rješenjem problema

**3. zaključak** – prijedlog mogućega rješenja problema

**Nakon toga riješite jedan zadatak.**

**Otvorite RB na 95. str. i pročitajte dva teksta u 1. zadatku: tekst *Petra i Ana* i tekst *Dinin problem*.**

**Odaberite jedan od dvaju tekstova i napišite sljedeće:**

 1. Imenujte problem o kojem je riječ u tekstu.

 2. Predložite svoja rješenja problema.

**Odgovore na ta dva pitanja napišite u Teamsu u kanalu *Hrvatski jezik*.**